Ómerkilegar dylgjur hjá Ólínu

Framkoma Ólínu Þorvarðardóttur, þingframbjóðanda Samfylkingarinnar, við Sigmund Davíð Gunnlaugsson, formann Framsóknarflokksins, á Bylgjunni í morgun var henni ekki til sóma og vægast sagt ómerkileg. Eðlilega hefur hún beðist afsökunar á dylgjum og ómerkilegheitum sem þar átti að slá sér upp með. Mér finnst þetta ekki merkilegt veganesti í kosningabaráttu og undrast satt best að segja ef þetta er það sem koma skal. Reyndar hefur verið mjög ómerkilega sótt að Sigmundi Davíð úr Samfylkingunni á undanförnum vikum.

Reyndar er það bara þannig að Tryggvi Þór og Sigmundur Davíð hreinlega grilluðu Ólínu í þessum þætti. Þeir mættu undirbúnir og vel skipulagðir til leiks og með góðar tillögur sem Ólína gat engan veginn skotið niður með trúverðugum hætti. Bandalag Tryggva og Sigmundar með 20% tillöguna vekur vissulega athygli, en hún er sannarlega allrar athygli verð og mjög erfiðlega hefur gengið fyrir andstæðinga hennar að skjóta hana niður.

Fyrri ummæli:

Ummæli:
Ég verð að segja að eftir að hafa hlustað á þáttinn þá þurfi maður að fara kynna sér þessa 20% niðurfærsluleið Sigmundar Davíðs og Tryggva. Þátturinn styrkti þeirra stöðu til muna, sammála því, Stefán Friðrik. Þetta eru þá kannski ekki ódýr töfrabrögð eftir allta saman!

Ef þetta eru stjórnmálin sem Samfylkingin ætlar að bjóða kjósendum upp á þá er það áhyggjuefni fyrir lýðræðið í landinu.

Verkefni: Óuppbyggilegir eiginleikar
Merking: Ummælin hafa ekki óuppbyggileg einkenni